
	Η Μητσοπούλου Ζωή είναι υποψήφια Διδάκτωρ του Τμήματος Διοίκησης Επιχειρήσεων και Τουρισμού του Ελληνικού Μεσογειακού Πανεπιστημίου Κρήτης. Είναι πτυχιούχος του Τμήματος Βαλκανικών Σπουδών του Πανεπιστημίου Δυτικής Μακεδονίας με ειδίκευση Οικονομία και Πολιτική (2010). Κατέχει επίσης σπουδές προπτυχιακές από το Παιδαγωγικό Τμήμα Επιστημών Αγωγής του Τμήματος Νηπιαγωγών του Πανεπιστημίου Κρήτης (2014). Στη συνέχεια ακολούθησε Μεταπτυχιακές Σπουδές στο Διιδρυματικό Πρόγραμμα Πανεπιστημίου Πατρών και Λευκωσίας με ειδίκευση στην Ειδική Αγωγή (2021), καθώς και Κοινωνικές Επιστήμες του Τμήματος Κοινωνιολογίας του Πανεπιστημίου Κρήτης (2020), αλλά και μεταπτυχιακές σπουδές στην Διοίκηση Επιχειρήσεων και Τουρισμού από την Ελληνική Εταιρεία Διοίκησης Επιχειρήσεων στο Ηράκλειο Κρήτης (2019-2020). 
Εργάζεται ως Μόνιμη Εκπαιδευτικός Ειδικής Αγωγής στο Ρέθυμνο από το 2024. Ομιλεί άπταιστα την αγγλική γλώσσα, την γερμανική, ενώ έχει καλή γνώση γαλλικών, ισπανικών και ρωσικής γλώσσας. Έχει πιστοποίηση επάρκειας νοηματικής γλώσσας και γραφής Braille. Έχει λάβει συμμετοχή στο 11ο Διεθνές Επιστημονικό Συνέδριο ΙΑΚΕ, με θέμα: Κοινότητες Δημιουργίας- Συμμετοχή και πρωτοβουλία στις θεσμικές συλλογικότητες: Κοινωνία, εκπαίδευση, πολιτική διαβούλευση το οποίο πραγματοποιήθηκε από 8 έως 11 Μαΐου 2025 στο Ηράκλειο Κρήτης.

Στο Συνέδριο παρουσίασε Εισήγηση από απόσταση (Paper presented on line) με θέμα: “Οι παράγοντες επιρροής της σχολικής επίδοσης των μαθητών της Γ’ Λυκείου στην ομάδα προσανατολισμού σπουδών οικονομίας και πληροφορικής στη δευτεροβάθμια εκπαίδευση.
Tα κύρια ερευνητικά του ενδιαφέροντα εστιάζονται στις επιστημονικές περιοχές: Οικονομικά της Εκπαίδευσης, Εκπαίδευση και Διοίκηση Εκπαίδευσης, Διοίκηση Ανθρώπινου Δυναμικού, Ειδική Αγωγή και Μαθησιακές Δυσκολίες, Δημόσια Διοίκηση και Πολιτική, Νοηματική Γλώσσα για μικρά παιδιά προσχολικής ηλικίας, Προβλήματα Λόγου και Λογοθεραπείας μικρών παιδιών προσχολικής ηλικίας.


